b"\n_START_ARTICLE_\nMiquel Casanovas i Riu\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7\xc3\xa0 la seva carrera al FC Poble Nou, on compart\xc3\xad equip amb el seu germ\xc3\xa0 Carles, que jugava a la posici\xc3\xb3 de davanter. La temporada 1925-26 fitx\xc3\xa0 pel CE Sabadell, on havia d'esdevenir el substitut d'Antoni Estruch. La seg\xc3\xbcent temporada fou fitxat pel FC Barcelona, per\xc3\xb2 no arrib\xc3\xa0 a jugar cap partit oficial._NEWLINE_L'any 1927 fitx\xc3\xa0 per la UE Sants, club on jug\xc3\xa0 tres temporades a gran nivell. Posteriorment jug\xc3\xa0 dues temporades al FC Badalona i acab\xc3\xa0 la seva carrera al CE J\xc3\xbapiter, club on jug\xc3\xa0 entre 1932 i 1935. Jug\xc3\xa0 cinc cops amb la selecci\xc3\xb3 catalana, entre 1927 i 1934."